బాలమిత్ర (1914 పత్రిక)

పిల్లల కోసం ప్రత్యేకించి వెలువడిన తొలి తెలుగు పత్రిక బాలమిత్ర. ఇది 1914 జూలైలో వెలుగుచూసింది. మొదటి సంచికలో "మన ప్రియ తండ్రియగు దేవుని గూర్చి కూడా మరెక్కువగా నేర్చుకొని ఆయనను ఎక్కువగా ప్రేమించవచ్చును" అని రాసింది. ఇందులోని కొన్ని కథల్లో వాతావరణం, స్థలాలూ, వ్యక్తులూ భారతదేశానికి చెందినవారిగా కనిపించవు. యెరూషలేము, దానియేలు, యిఫ్రయిము వంటి పేర్లు కనిపిస్తాయి. వీటిని బట్టి ఇది క్రైస్తవ సంఘాలు నడిపే పత్రిక లాగా కనిపిస్తుంది. అయితే ఈ విషయం ఎక్కడా ప్రత్యేకించి ప్రకటించలేదు. దీని సంపాదకుడు, ప్రచురణకర్త ఎవరో కూడా పత్రికలో రాయలేదు. ముద్రణ మాత్రం మద్రాసులో సి.ఎల్.ఎస్. ప్రెస్‌లో ముద్రించినట్లు రాసింది. 1917 సెప్టెంబరు సంచికలో ప్రచురించిన ఒక ఉత్తరన్ని బట్టి పత్రిక సంపాదకులు ఒక మహిళ అని తెలుస్తోంది. 

పత్రిక తొలి మూడు సంచికల తొలి పేజీలో కింది పద్యాన్ని ముద్రించారు:బాలికా బాలురకు దేవు బాగొనర్చి

లవిని చేకూర్చినయ విద్య లందవిర్చి    

మిథ్య బోగార్చి ధీగూర్చి మిరదనర్చి    

త్రచ్ఛురహి "బాలమిత్ర" చి త్రంబమర్చి    ఐదవ సంచికలో, ఇంగ్లండు రాజు కుటుంబ సభ్యుల బొమ్మ ముద్రించి, దాని కింద "మనలను పాలించు చక్రవర్తియు, చక్రవర్తినియు, వారి ఆర్గురు పిల్లలును" అని రాసింది.

పత్రికకు ఉత్తరాలు రాయమని పిల్లలను ప్రోత్సహిస్తూ తొలి సంచికలో కోరింది. మూడవ సంచికలో గుంటూరు నుండి ఒక పిల్లవాడు రాసిన ఉత్తరాన్ని ప్రచురించారు. 

1917 జూలై సంచికలో గిడుగు సీతాపతి రాసిన ఈగ, సాలెపురుగు అనే గేయకథను ప్రచురించింది. 

 మూలాలు 

వర్గం:తెలుగు పిల్లల పత్రికలు
వర్గం:తెలుగు మాసపత్రికలు
వర్గం:మూతబడిన తెలుగు పత్రికలు
వర్గం:మద్రాసు నుండి ప్రచురితమైన పత్రికలు
వర్గం:20 వ శతాబ్దపు తెలుగు పత్రికలు